Qozog`istonda koronavirusning ikkinchi to`lqini gripp epidemiyasi bilan bir vaqtda sodir bo`lishi taxmin qilindi

Koronavirusning ikkinchi to`lqini kuzda kutiladi va Qozog`istonda bu gripp epidemiyasiga to`g`ri keladi. Bunday taxminlarni mahalliy epidemiologlar Sog`liqni saqlash vaziri Eljan Birtanov bilan bo`lib o`tgan videokonferensiya chog`ida aytdilar, deb xabar beradi Tengrinews.kz “Evrosiyo” birinchi kanaliga tayanib. Bu haqda Zamon.uz yozdi.
Mutaxassislarning fikriga ko`ra, grippga qarshi vaksinani iloji boricha ko`proq odam olishi juda muhimdir. Aks holda, sog`liqqa ikki marta zarba berilishi mumkin.
“Uchrashuvda Eljan Birtanov Yuqumli kasalliklar ilmiy markazini tashkil etish imkoniyatlari haqida gapirdi”, — deyiladi xabarda.